তারপরও তৃতীয় স্থান নির্ধারণী ম্যাচটিকে বাড়তি গুরুত্ব দিতে চান মার্টিনেজ। কেননা বেলজিয়াম তাদের বিশ্বকাপ ইতিহাসে কখনই তৃতীয় হয়ে শেষ করতে পারেনি। কোচ বলেন, ‘আমাদের ঐক্যবদ্ধ থাকতে হবে, ঘুরে দাঁড়িয়ে সুযোগ বের করতে হবে। বিশ্বকাপে তৃতীয় হওয়ার চেষ্টা করতে হবে, যেটা সচরাচর সম্ভব নয়। বেলজিয়ান ফুটবলে এমন সুযোগ একবারই এসেছিল, ১৯৮৬ সালে। তখন আমরা চতুর্থ হয়ে শেষ করেছিলাম। আমাদের এই ম্যাচের গুরুত্বটা বুঝতে হবে। তবে এটাও বুঝতে হবে, আবেগ আটকে এই ম্যাচটি খেলা কষ্টকর।’